Медаль зэмылIэужьыгъуэхэр зыIэрагъэхьэ
Шэшэн Iэмал дэщIыгъущ и гъэсакIуэ ГъуэплъащIэ ТIэхьиррэ Олимп чемпион Къардэн Муратрэ.
Алыдж-урым бэнэкIэ
Нэзрэн къалэм дэт «Магас» спорт уардэунэм щекIуэкIащ алыдж-урым бэнэкIэмкIэ урысейпсо зэхьэзэхуэ. Урысейм и ЛIыхъужь Калиматов Алихъан фэеплъ хуащIа зэпеуэм хэтащ къэралым и щIыналъэ зэмылIэужьыгъуэхэм къикIа зи ныбжьыр илъэс 18-м нэблагъэ спортсмен 400-м нэблагъэ.
Къэбэрдей-Балъкъэрым и спортсменхэм абы медаль зэхуэмыдэхэр къыщахьащ. Килограмм 80-м нэблагъэхэм я гупым щыбэна Щомахуэ Альбиян кIэух зэIущIэм къыщыхигъэщIащ Башкирием щыщ Амриев Алан икIи дыжьын медалыр къылъысащ. Ещанэ увыпIэхэр къахьащ Ульбашев Iэдэмрэ (кг 45-рэ) Шэшэн Iэмалрэ (кг 65-рэ).
ЖЫЛАСЭ Замир.
